
Zikloak kokalekua estreinatu du ARKABIAn  

Antonio Oyarzabalek eta Bretón laukoteak inauguratuko dituzte Vital Fundazioaren Astearte Musikalak   

• Londresen bizi den piano-jotzaile laudioarrak eta hari-laukote ospetsuak Dvořáken eta Amy Beachen lanak interpretatuko dituzte, piano eta hari boskotean tradizioaren eta berraurkikuntzaren arteko elkarrizketan     

[bookmark: _Hlk179806047][bookmark: _Hlk147740808]Vitoria-Gasteiz, 2026ko azaroak 9.- Vital Fundazioaren Astearte Musikalek bihar emango diote hasiera 37. edizioari, piano eta hari boskotean tradizioaren eta berraurkikuntzaren arteko elkarrizketa interesgarria ekarriko duen inaugurazio kontzertuaren eskutik. Londresen bizi den Antonio Oyarzabal pianista laudioarra izango da hitzorduaren protagonista, Bretón laukote ospetsuarekin batera. Pianorako eta harietarako errepertorioko obra handi bi interpretatuko dituzte elkarrekin: Antonín Dvořáken ‘Pianorako 2. kintetoa la maiorrean, Op. 81’, eta Amy Beach konpositore estatubatuarraren ‘Pianorako kintetoa fa sostenitu minorrean, Op. 67’. ARKABIAn izango du bere kokapen berria zikloak, eta asteartero izango da, martxoaren 10era arte, 19:30ean. Kontzertu honetarako sarrerak agortu egin dira.

Antonio Oyarzabal emakume musikagile historikoen lanak berreskuratzen eta ikusarazten espezializatu da, eta lan hori bere ibilbide artistikoaren ezaugarrietako bat da gaur egun. Bakarlari aritu da hainbat talde nabarmenekin, horien artean Espainiako Orkestra Nazionala eta Bilboko Orkestra Sinfonikoa, Juanjo Menaren zuzendaritzapean. Gainera, kritikaren harrera bikaina jaso duten sei disko plazaratu ditu.

Bestalde, Bretón laukotea 2003an sortu zen, hainbat ganbera-taldetan esperientzia handia zuten lau musikarik beren ibilbideak batzea erabaki zutenean, Espainiako konpositoreen harizko laukoterako errepertorioa zabaltzea helburu, generoaren jatorritik sorkuntza garaikideraino. Oraingoan Anne-Marie North eta Antonio Cárdenas biolin-jotzaileek, Rocío Gómez biola-jotzaileak eta John Stokes biolontxelo-jotzaileak osatuko dute laukotea.

Programa 
Antonín Dvořák (1841-1904)
Pianorako 2. kintetoa la maiorrean, Op. 81
I. Allegro, ma non tanto
II. Dumka: Andante con moto
III. Scherzo (Furiant): Molto vivace
IV. Finale: Allegro

Amy Beach (1867-1944)
Pianorako kintetoa fa sostenitu minorrean, Op. 67
I. Adagio – Allegro moderato
II. Adagio espressivo
III. Allegro agitato
IV. Allegro vivace

Programa honek Europa erdialdeko tradizio erromantikoaren eta Estatu Batuetako ganbera musikaren sendotuaren arteko elkarrizketa eskaintzen du. Lan bi horiek XIX. mendearen amaieran eta XX. mendearen hasieran konposatu ziren, eta pianoaren eta hari-laukotearen plantilla aberatsa partekatzen dute, diskurtso bitalista eta adierazkortasun sakonekoa zabaltzeko.

Kontzertua Antonín Dvořáken ‘Pianorako 2. kintetoa la maiorrean, Op. 81’ (1887) lanak irekiko du kontzertua, ganbera musika unibertsalaren lan gailenetakoak. Forma klasikoaren maisutasuna txekiar folklorearen freskotasunarekin orekatzen du Dvořákek. Biolontxeloaren hasiera lirikotik Furiant-en energia indartsuraino eta amaierako Allegroaren kontrapunturaino, bere asmakuntza melodiko itzelagatik eta bigarren mugimenduan Dumkaren erabilera malenkoniatsuagatik nabarmentzen da lana.

Bigarren zatiak Amy Beach konpositore estatubatuarraren ‘Pianorako kintetoa fa sostenitu minorrean, Op. 67’ (1907) lanera eramango gaitu. Estatu Batuetako konposizioaren aitzindaria, Beachek izaera posterromantiko nabarmena zuen lan monumentala eraiki zuen. Brahmsen hizkuntzaren eragin argia du boskoteak, baina ahots tragiko eta grinatsu oso pertsonala, eta testura kromatiko trinkoa, sentiberatasun bikaineko Adagio nokturnoa eta indar erritmiko nekaezineko Finalea ditu ezaugarri.

Lan bi horien konbinazioari esker, ganbera-musika ulertzeko modu bi deskubrituko dira: Dvořáken lirismoa eta inspirazio folklorikoa eta Amy Beachen sofistikazio harmonikoa eta izaera grinatsua. 

Kontzertu honetarako sarrerak agortu egin dira. Astearte Musikalak zikloko beste emanaldi batzuetarako sarrerak erosi nahi dituztenek www.arkabia.eus webgunean edo Posta kaleko 13-15ean eskura ditzakete, astelehenetik igandera, 11:00etatik 14:00etara eta 17:00etatik 20:00etara (astearteetan itxita).

